
Előszó 



A ,Szakmai életút-lapozgató" című könyvsorozatunk harmadik kötete 
Vastagh Zoltán műveiből nyújt válogatást annak reményében, hogy 
írásai segítenek megismertetni és feleleveníteni azokat a törekvéseit, 
gondolatait és szemléletmódját, amelyek miatt szakmai és emberi érte- 
lemben is számos követője került ki munkatársai, tanítványai köréből. 
Iskolateremtő volt ő a szó legteljesebb értelmében, hiszen gondolko- 
dásmódja, gyakorlati és elméleti pedagógiai munkássága térben és 
időben is szerteágazó. Nem kellett ahhoz pécsinek lenni és vele gyak- 
ran találkozni, hogy e kiváló pedagógus és kutató hatása érvényesül- 
jön, bár természetesen mi mind, akik közelről ismerhettük és nap, 
mint nap nyomon követhettük a munkáját, különösen szerencsés hely- 
zetben voltunk és vagyunk ma is, jó évtizeddel az utolsó közös beszél- 
getéseink után is. Vastagh Zoltánt hallgatni, műveit olvasni, vele be- 
szélgetni és eszmét cserélni ugyanis azt jelentette - így, együtt, vagy 
külön-külön művelve e tevékenységeket -- hogy gondolkodásmódját 
nem lehetett nem figyelembe venni és egyhamar elfelejteni. Bár halk és 
szelíd beszédű ember volt (régi időkben mézszavúnak nevezték volna, 
mint a kiváló középkor és humanista tudósokat, vagy egykori dalno- 
kokat], szavaiban, érvelésében mindig nagy erő rejlett, je'entősége volt 
annak, amit mondott. 

Vastagh Zoltán egy könyvismertetésében, melyet Pálhegyi Ferenc 
családpedagógiai művéről írt, ezt fogalmazta meg: „A hatékony nevelő 
elsősorban saját személyiségével hat " : Erre az egyik legjobb példa ép- 
pen ő maga, Vastagh Zoltán volt, aki nem csupán logikus és tudomá- 
nyosan mindig megalapozott, stilisztikai-retorikai értelemben is jól 
formált írásaival és előadásaival, hanem páratlan lényével a személyi- 
sége egészével hatott. Nem azért lehetett és volt a hazai és nemzetközi 
konferenciák nagy tisztelettől övezett előadója, a kooperatív pedagógi- 
ai stratégiák egyik első - és kétségkívül máig a legjelesebbek közül va- 
ló - hazai felkarolója és terjesztője, a pedagógusképzés elkötelezett 
megújítója, mert olvasottsága, szakmai felkészültsége ezt alátámasz- 
totta, hanem amiatt, mert minden, a gyermekre, a növendékre, az 
Egész Emberre és a Teljességre figyelő pedagógiai mozzanat és átfogó 
törekvés belőle magából fakadt. Ő, Vastagh Zoltán ugyanis élete min- 

den pillanatában őszinte alázattal és tisztelettel, el nem múló érdeklő- 
déssel fordult diákjai, kollégái, családtagjai és barátai felé. Az ő vezetői 
irodájában a tanszéki demonstrátort is mindig várta egy illatos tea és 
egy életre kitörölhetetlen nyomokat hagyó beszélgetés; ő egy Budapest 
felé tartó [negyedszázaddal ezelőtt a mostaninál is jóval hosszabb) vo- 
natozás alatt is képes volt színes történetekkel és vidámsággal megtöl- 
teni az amúgy unalmas órákat. Sohasem éreztette, hogy beszélgetőtár- 
sánál mennyivel felkészültebb, mindenkinek a nyelvén értett és min- 
denki gondolataira kíváncsi volt. Közös élmények ezerszínű fonalaiból 2 
lehetett vele felgombolyítani a tudományok és a művészetek darabká- 
it, a pedagógusi mesterség szálait. 

Jóllehet, írásművei és a vele készült, e kötetben először olvasható 
interjú rámutatnak gondolkodásmódjára, fontosnak tartom egykori 
kollégájaként összefoglalni, és az őt személyesen már nem ismerő 
mostani diákok, az „utókor" számára leírni, hogy miben is állt a „nagy 
titok", miért is volt olyan kiemelkedő hatású Vastagh Zoltán. Magyar- 
ének szakos tanárként, egy országos jelentőségű pedagógusképző in- 
tézmény főigazgatójaként, majd dékánjaként, hazai és nemzetközi tes- 
tületek vezetőjeként is ugyanolyan tudott maradni: ez volt az egyik leg- 
főbb varázsereje, ezzel alapozta meg a hitelességét. Munkásságát szá- 
mos rangos díjjal, kitüntetéssel ismerték el, életének kétségkívül a leg- 
nagyobb jutalma azonban az, hogy tettei, gondolatai, világszemlélete 
tovább élnek, és újabb követőkre találnak ma is. 

E kivételes embert egész életében a személyiség k teljesedésének 
lehetőségei, a Teremtett világ csodáinak aktív felfedezése és ugyanak- 
kor csendes szemlélése foglalkoztatta. Mindennapjaiban nem húzódott 
számára éles határ a tudományok és a művészetek között, teljes életet 
élt. Az iskolafejlesztés, a tanárképzés megújítása és a sok, általa betöl- 
tött pozíció becsületes ellátása mellett Vastagh Zoltán szerette a ter- 
mészetet, a szép tájakat, a jó könyveket, a tartalmas és szépen hangzó 
verseket, az égi üzenetet közvetítő zenét... Olyan ember volt ő, akinek 
az élete - Bertók László gondolatait idézve - jel volt a mindenség lé- 
nyegéről. 

Pécs, 2012. október 31. 

Kéri Katalin 



' Fenti mondatunk alapötletét" az alábbi mű címéből merítettük: Vastagh Zoltán: Közös 
élmények fonalán. Váogatott írások. Argumentum Kiadó, Budapest, 200S. 

A könyvsorozat harmadik kötete Vastagh 
Zoltán életútjának állít emléket, hét írásának 
újbóli megjelentetésével, egy vele készített 
tévés interjú első írott publikálásával, 
tanulmányainak, valamint a róla szóló írá- 

nyokban felvázolt szakmai együttműködési 
rendszer, a családokkal partneri viszonyba lépő 
pedagógus és partnerei szintén jó előképét 
mutatják a mai - igaz szélesebb együttmű- 
ködéseket feltételező - társadalmi környe- 
zettel együttműködő intézményi modelleknek. 
Az iskolai gyakorlatot elemző tanulmányok 
mellett a pedagógusképzéssel kapcsolatos, e 
kötetben megjelent írások sem vesztettek 
érvényükből. Megjelenik bennük a jelöltek 
képességeire épülő, azt továbbfejlesztő, 
gyakorlatközeli pedagógusképzés gondolata. 

(Részlet Arató Ferenc lektori; véleményéből) 



